EHTY:n neuvoa-antavan komitean päätöslauselma hiili- ja teräsalaa ja teollisuuden rakennemuutosta käsittelevän neuvoa-antavan komitean perustamisesta talous- ja sosiaalikomitean yhteyteen. Perusteet 30 jäsenen nimittämiselle EHTY:n aloilta (hyväksytty yksimielisesti kolmen pidättäytyessä äänestämästä 360. istunnossa 10. huhtikuuta 2002)



Virallinen lehti nro C 128 , 30/05/2002 s. 0004 - 0005



EHTY:n neuvoa-antavan komitean päätöslauselma hiili- ja teräsalaa ja teollisuuden rakennemuutosta käsittelevän neuvoa-antavan komitean perustamisesta talous- ja sosiaalikomitean yhteyteen. Perusteet 30 jäsenen nimittämiselle EHTY:n aloilta (hyväksytty yksimielisesti kolmen pidättäytyessä äänestämästä 360. istunnossa 10. huhtikuuta 2002) (2002/C 128/03) EHTY:n neuvoa-antava komitea ottaa huomioon - komission tiedonannon "Rakenteellinen vuoropuhelu EHTY:n perustamissopimuksen voimassaolon päätyttyä", joka koskee EHTY:n neuvoa-antavassa komiteassa käydyn alakohtaisen rakenteellisen vuoropuhelun sisällyttämistä talous- ja sosiaalikomiteaan(1), - EHTY:n neuvoa-antavan komitean sekä talous- ja sosiaalikomitean välisen sopimuksen(2), - esityksen talous- ja sosiaalikomitean korjaavaksi ja täydentäväksi talousarvioksi, joka kattaa tarvittavat järjestelyt ja rakenteet EHTY:n toimintojen sisällyttämiseksi talous- ja sosiaalikomiteaan EHTY:n perustamissopimuksen voimassaolon päätyttyä(3), - EHTY:n neuvoa-antavan komitean yhteydessä työryhmänä toimineen työvaliokunnan toiminnan tulokset, katsoo, että jäsenpaikkoja jaettaessa on otettava huomioon seuraavat kolme tasoa: a) alat (hiili- ja teräsala), b) ryhmät (tuottajat, työntekijät ja käyttäjät/kauppiaat), c) EU:n jäsenvaltiot, ja toteaa, että hiili- ja teräsalaa ja teollisuuden rakennemuutosta käsittelevän neuvoa-antavan komitean 30 jäsenpaikan jakamisessa EHTY:n alojen edustajille ja vastaavassa jäsenten nimittämisessä on käytettävä jäljempänä mainittuja perusteita. 1. Jäsenpaikkojen jakaminen kahden alan kesken Ottaen huomioon - EHTY:n neuvoa-antavan komitean nykyinen kokoonpano ja - näiden kahden alan osuudet EHTY-maksusta EHTY:n perustamissopimuksen koko voimassaolon ajan jaetaan 30 jäsenpaikkaa seuraavasti: - hiilialalle 30 prosenttia, joka vastaa 9 jäsentä - teräsalalle 70 prosenttia, joka vastaa 21 jäsentä. 2. Jäsenpaikkojen jakaminen kolmen ryhmän kesken EHTY:n neuvoa-antavan komitean nykyinen paikkajako säilytetään. Sen mukaan kunkin alan kolmessa ryhmässä on oltava sama jäsenmäärä. Edellä olevassa 1 kohdassa mainitun kahden alan välisen jaon perusteella jäsenpaikat jaetaan seuraavasti: - hiiliala: 3 jäsentä kutakin seuraavaa ryhmää kohden: tuottajat, työntekijät ja käyttäjät/kauppiaat - teräsala: 7 jäsentä kutakin seuraavaa ryhmää kohden: tuottajat, työntekijät ja käyttäjät/kauppiaat. Kummankin alan ryhmien keskinäistä jakoa voidaan muuttaa ainoastaan, jos asianomaiset osapuolet ovat asiasta yksimielisiä. 3. Jäsenten nimittäminen Hiili- ja teräsalaa ja teollisuuden rakennemuutosta käsittelevään neuvoa-antavaan komiteaan nimitetään 30 varsinaista jäsentä ja 30 varajäsentä. Varajäsen voi edustaa ketä tahansa varsinaista jäsentä. EHTY:n neuvoa-antava komitea valitsee nykyisten jäsentensä keskuudesta henkilöt, joita se ehdottaa nimitettäviksi hiili- ja teräsalaa ja teollisuuden rakennemuutosta käsittelevän neuvoa-antavan komitean ensimmäisiksi jäseniksi. Myöhemmin talous- ja sosiaalikomitea vastaa uuden komitean jäsenten nimittämisestä aina, kun tämän kokoonpanoa on tarpeen muuttaa. Nimittäminen, myös ensimmäisen kerran tehtävä nimittäminen, perustuu eurooppalaisiin organisaatioihin, joiden katsotaan edustavan kaikkein parhaiten kyseisten kahden alan kutakin ryhmää (ks. liite). Jäsenpaikat on jaettava kunkin ryhmän osalta tasavertaisesti EU:n jäsenvaltioiden kesken. Jaon yhteydessä on otettava huomioon hiili- ja terästuotanto ja työntekijöiden lukumäärä sekä sovellettava varsinaisten jäsenten ja varajäsenten keskinäistä rotaatioperiaatetta. Jos ei ole mahdollista nimetä yksiselitteisesti tarpeeksi edustavia eurooppalaisia organisaatioita, ryhmien on keskenään päästävä sopimukseen jäsenehdokkaista. Eurooppalaisten työmarkkinaosapuolten aseman ja vastuun huomioon ottamiseksi sekä tarvittavan koordinaation varmistamiseksi voi yksi jäsen kustakin ryhmästä edustaa suoraan kaikkein edustavinta eurooppalaista organisaatiota. Hiili- ja teräsalaa ja teollisuuden rakennemuutosta käsittelevän neuvoa-antavan komitean jäsenten nimittäminen tapahtuu EHTY:n neuvoa-antavan komitean viimeisessä kokouksessa, joka on suunniteltu pidettäväksi kesäkuun 2002 lopulla. Varsinaisten jäsenten ja varajäsenten nimet on ilmoitettava neuvoa-antavan komitean sihteeristölle 15. kesäkuuta 2002 mennessä. (1) KOM(2000) 588 lopullinen. (2) R/CES 998/2001 rev. 1. (3) GB CES10/2002. LIITE HIILI- JA TERÄSALAA EDUSTAVAT EUROOPPALAISET ORGANISAATIOT >TAULUKON PAIKKA>